Μανώλης Καλαϊτζάκης

Ο Μανώλης Καλαϊτζάκης (1940-1989) ήταν Έλληνας δικηγόρος, δημοσιογράφος και πολιτικός από το Ρέθυμνο. Υπηρέτησε ως δήμαρχος Ρεθύμνου από το 1975 ως τις 31 Δεκεμβρίου 1978.Νίκου Δερεδάκη, Οι Δήμαρχοι του Ρεθύμνου από το 1882 ως σήμερα , 1 Ιουνίου 2019, ανακτήθηκε στις 27 Αυγούστου 2020. 

 Πρώτα χρόνια, σπουδές και σταδιοδρομία εκτός αυτοδιοίκησης 
Γεννήθηκε στο Σπήλι Ρεθύμνου το 1940 και σπούδασε νομικά στο Πανεπιστήμιο Αθηνών.Συλλογικό έργο, Κρήτη Το Αφιέρωμα, Βιογραφίες, εκδ. Αρσινόη, Αθήνα 1985, σελ. 65.Εργάστηκε ως δικηγόρος, ενώ παράλληλα ασχολήθηκε με τη δημοσιογραφία. Ήταν αρθρογράφος στην εφημερίδα "Κρητική Επιθεώρηση", την αρχαιότερη της Κρήτης.

 Δήμαρχος 
Ο Καλαϊτζάκης κέρδισε τις εκλογές του 1975 συγκεντρώνοντας 2.940 ψήφους και ποσοστό 54%.  Τον Μάιο του 1975 ορκίστηκε και ανέλαβε καθήκοντα ως ο πρώτος αιρετός δήμαρχος μετά την πτώση της χούντας. Kατά την περίοδο της δημαρχίας του άρχισε να λειτουργεί το Πανεπιστήμιο Κρήτης.

 Θάνατος 
Ο Μανώλης Καλαϊτζάκης απεβίωσε από καρδιακό επεισόδιο σε ηλικία 48 ετών τα μεσάνυχτα της 25ης προς 26 Αυγούστου 1989 και κηδεύτηκε την επομένη (27 Αυγούστου) το πρωί στο Ρέθυμνο (η εξόδιος ακολουθία εψάλη στον ναό των Τεσσάρων Μαρτύρων)."Κηδεύτηκε δημοσιογράφος", Τα Νέα, φύλλο 28ης Αυγούστου 1989, σελ. 25. Κατέλιπε τη σύζυγό του, Ευαγγελία Αρκολάκη και τα παιδιά του, Ιωάννη και Μελχισεδέκ.

 Παραπομπές 

Κατηγορία:Δήμαρχοι Ρεθύμνου
Κατηγορία:Έλληνες δημοσιογράφοι του 20ού αιώνα